open-index/open-wikipedia-markdown huggingface dataset:
René Petit

**René Petit de Ory** (Akize, 1899ko urriaren 8a - Hondarribia, 1989ko urriaren 14a) euskal herritar futbolari eta ingeniaria izan zen.

## Biografia 
Aita CCHNE enpresaren ingeniari frantziarra eta ama madrildarra zituen. Umea zela Irun eta Hondarribian bizi zen eta gaztaroa Madrilen eman zuen.

Bertan Madrid FCen hasi zuen baina herriko taldeak fitxatu zuen. Frantziako futbol selekzio nazionalarekin 2 partidutan izan zen internazional. Gainera, 1920ko Olinpiar Jokoetan aritu zuen. 1933an futbola utzi zuen.

1924an ingeniaria, Esako urtegia eraiki zuen. Bilboko Areatzako zubia ere berreraiki zuen. Gerra Zibilean Frantziara ihes egin zuen, altxatuen aldekoa zelako. Francisco Francoren gobernuaren izenean, grazia eskaini zien tourrean zeuden Euskal Herriko futbol selekzioaren futbolariei.

Gipuzkoan lan egin zuen 1969an erretiratu arte. Hondarribian hil zen 1989an.

## Taldeak 
## Palmaresa 
## Erreferentziak
We Are Standard

**We Are Standard** edo **WAS** punk-funk / dance-rock taldea izan zen, 2002 urtean sortua Getxon (Bizkaia, Euskal Herria). Taldea Deu Txakartegi, Jon Aguirrezabalaga, Javi Leta, D.W. Farringdon eta Juan Escribano kideez osatua zegoen.

Hasieran taldeak *Standard* izena izan zuen, baina 2008an *We are Standard* izena hartu zuen; izan ere, izen bereko beste talde bat bazegoen Estatu Batuetan, non, Europako beste herrialde batzuetan bezala, bere bigarren diskoa argitaratu berria zegoen.

2004. urtean taldeak (oraindik *Standard* izanik) EP bat grabatu zuen hiru abestiz osatuta, *Golden section* izenarekin. Hurrengo urtean FIB musika jaialdian (Benicàssim) aurkeztu zuten eta bertako demo proiektuan irabazle bilakatu ziren, eta Mondosonoro aldizkariak maketa onenaren saria eman zien.

Haien lehen albuma *3.000 W 40.000 V* izan zen, eta 2006ko martxoan argitaratu zuten Mushroom Pillow diskoetxearekin. Diskoa arrakasta itzela izan zen, eta hura aurkezteko bira luzea egin zuten Espainia eta Europa osoan barrena, 100 kontzertu baino gehiago emanez.

Taldeak biran jarraitzen zuen bitartean, 2007an bigarren EPa publikatu zen, *The Impossible Mixes*, aurreko diskoko lau kanten bertsio berriak eta The Velvet Underground taldearen *Waiting for the man* kantaren bertsio berri bat barnean hartuz.

Bigarren albuma 2008ko azaroaren 4an heldu zen, Mushroom Pillow diskoetxearekin hau ere. Diskoak taldearen izen bera izan zuen, *We Are Standard*. Honen aurkezpenak Europa eta Ipar Amerikako herrialde askotara eraman zituen. Ordutik aurrera beste bi disko eta remix bat atera zituzten *We Are Standard* izenpean.

2016an *Gau Ama* diskoa argitaratu zuten, berriro Mushroom Pillow diskoetxearekin, baina taldearen izena *WAS* sigletara laburtuta.

Izan zuten kontzerturik arrakastatsuenetakoa Bilboko 2009ko Aste Nagusian *Zodiacs* taldearekin batera Botika Zaharreko zabaldian emandakoa izan zen.

2019 urte amaieran taldeak bere ibilbidearen amaiera iragarri zuen.

## Diskografia 
* *Golden Selection* (2004) - 3 kantako maketa
* *3.000 V 40.000 W* (2006, Mushroom Pillow)
* *The Impossible Mixes* (2007) - 5 kantako miniCD-a
* *We Are Standard* (2008, Mushroom Pillow)
* *The Last Time* (2008) *single*-a
* *The Goldean League* (2010) - remix
* *Great State* (2011)
* *Day* (2013)
* *Gau Ama* (2016)

## Kanpo estekak 
* Taldearen webgunea
Pumi etnia

250px|eskuinera

**Pumi** etnia (txineraz: 普米族; pinyineraz: Pǔmǐzú), Txinako Herri Errepublikan bizi diren 56 talde etnikoetako bat da.

Azken erroldaren arabera, Pumi etniako 33.600 pertsona bizi ziren Txinan, batez ere, Txina hegoaldeko Yunnan probintzian.

Sichuanen bizi diren Muli etniako kideekin erlazionaturik daude.

## Ikus, gainera 
* Txinako etniak

## Kanpo estekak 
*  Pumien argazkiak.
Prozesua

***Prozesua*** (*Der Prozeß*, alemanez) Franz Kafkaren eleberri bat da, idazlearen heriotza dela eta amaitu gabe geratu zena, presazko amaiera izan ezik. 1925ean argitaratu zen, Kafkaren eskuizkribuari buruz Max Brodek egin zuen edizioan oinarrituta. Kafkak ez zuen nahi izan eskuizkribua argitaratzea.

## Argumentua 
Josef K. goiz batean atxilotzen dute, atxilotzearen zergatia jakin gabe. Handik aurrera, amesgaizto batean biziko da gauza ezezagunaren aurka defendatzeko bere burua, argudio zehaztugabeak erabiltzen. Argumentu osoa justizia eta legearen eskura ezintasunean datza, amaiera txundigarrira heldu arte.

## Pertsonaiak 
* **Josef K.**: Banku baten apoderatua da, ezkongabe eta apopilo bizi dena. Bere aita hil egin zen eta bere ama liburuaren zati batean bakarrik agertzen da. Ez du amarekiko inolako joerarik.
* **Elsa**: K.ren maitalea. Oso gutxitan agertzen da.
* **Bürstner andereñoa**: K. bizi den etxeko beste apopilo bat. Gau batean K.ri utzi zion bera musukatzea, baina handik aurrera ez du K. ikusi. Azken orrialdeetan berragertzen da oso era labur batean.
* **Montag andereñoa**: Bürstner andereñoaren laguna. K.rekin hitz egiten du Bürstner andereñoarekiko harremana bukatzeko.
* **Osaba Karl**: K.ren osaba grinatsua, menditik etorria. Bere hezitzailea izan zen. Berak konbentzitzen du K. abokatua kontratatzeko.
* **Huld abokatua**: Osaba Karlen laguna. Ohean datza, gaixorik, eta ohetik defendatzen du K., oso aurrerapen murritzarekin.
* **Block merkataria**: Bera ere akusatuta dago eta Hulden bezeroa da. Bere prozesuak bost urte daramatza. Negozio-gizon arrakastatsua izan zenaren itzala besterik ez da. Bere denbora osoa eta indar guztiak prozesuari eskainita daude. Huldez aparte, beste bost sasi-abokatu kontratatuta dauzka.
* **Grubach andrea**: K. bizi den etxeko jabea. K. estimu handitan du
* **Leni**: Huld abokatuaren erizaina. Josef K.z maiteminduta dago. Berarentzat oso erakargarriak dira akusatu guztiak.
* **Titorelli pintorea**: Auzitegietako pintorea. Bere aitarengandik jarauntsi du kargua. Josef K. lagundu nahi du, nahiz eta, horretarako, K.k erosi behar margolan berdin batzuk.
* **Zuzendariordea**: K.ren arerioa bankuan. K. akats batean harrapatzea da bere asmoa.
* **Zuzendaria**: Bankuko zuzendaria, harreman ona du K.rekin. Konpromiso batzuetara gonbidatzen du.

## Zineman 
Liburua hainbat aldiz zinemaratu da. Zinemaren bertsiorik ezagunena Orson Wellesek (1962)an egin zuena da. Wellsek amaiera ezberdin bat asmatu zuen.

## Ikus, gainera 
* Mendeko 100 liburuak (Le Monderen zerrenda)

## Kanpo estekak
564 Dudu

**564 Dudu**, asteroide gerrikoan aurkitutako 564. asteroidearen izena da. 1905eko maiatzak 9an aurkitu zuen Paul Götz astronomo alemaniarrak Heidelbergeko behatokitik. Bere behin-behineko izendapen zientifikoa, **1905 QM** zen.

Bere izena, Friedrich Nietzsche filosofo alemaniarrak idatzitako Hala hitzegiten zuen Zarathustrak laneko pertsonaia bategatik jasotzen du, Richard Straussek, izen bereko olerki sinfonikoa idazteko oinarri bezala hartu zuena, olerki honetako lehen zatia, Stanley Kubrickek 2001: A Space Odyssey filmearen hasierako musikarako erabili zuelarik.

## Kanpo estekak
Evenk (herria)

**Evenk etnia** (evenkeraz: Эвэнкил, *Evenkil*; ; , *Evenki*; mongolieraz: Khamnigan Хамниган), **evenki** ere deitua, Iparraldeko Asian bizi diren talde etnikoetako bat da. XXI. mendearen hasieran 70.000 lagun inguru ziren; Mongolian ehunka batzuk bizi dira eta gainerakoak Errusian eta Txinan, Barne Mongolia eskualde autonomoan, batez ere, banaturik daude. Lehen tungus izena ematen zitzaien.

Errusiako Ulan Ude herrian, evenken ohitura eta kulturari buruzko museoa dago.

## Erlijioa 
Evenk etniako kideek kristautasun ortodoxoa, budismoa eta animismoa praktikatzen dute.

## Erreferentziak 
## Kanpo estekak 
*  «The Evenks» The Peoples of the Red Book. Eki.ee
Achang etnia

**Achang** etnia (txineraz: 阿昌族; pinyineraz: Āchāng zú), Txinako Herri Errepublikan bizi diren 56 talde etnikoetako bat da.

Azken erroldaren arabera, Achang etniako 33.936 pertsona bizi ziren Txinan, batez ere, Txina hegoaldeko Yunnan probintzian. Horrez gain, Myanmarren Achang kopuru txiki bat ere bizi da.

## Erlijioa 
Achang etniako kideek Taoismoa eta Budismoa praktikatzen dute.

## Ikus, gainera 
* Txinako etniak

## Kanpo estekak 
*  Achang etniari buruzko informazioa Txinako Herri Errepublikako gobernuaren webgunean.
Palaung etnia

**Palaung** etnia (birmanieraz: ပလောင် လူမျိုး; tailandieraz: ปะหล่อง) Myanmarreko Shan estatuan, Txinako Yunnan probintizan eta Thailandiako iparraldean bizi den Mon-Khmer etnia bat da. Batez ere Sahn estatuko iparraldean bizi dira. Hiru talde nagusi daude: Palé Shwe eta Rumai.

Txinan '''De'ang''' deitzen diete (txineraz: 德昂族; pinyineraz: Déáng Zú; tailandieraz: ปะหล่อง), Txinako Herri Errepublikan bizi diren 56 talde etnikoetako bat da.

1963tik 1991ra Palaung Estatuaren Askapenerako Armada izeneko talde armatuak Myanmarreko gobernuaren aurka egin zuen borroka.

Palaung hizkuntza hitz egiten dute.

## Erlijioa 
Palaung etniako kideek Theravada motako budismoa praktikatzen dute.

## Ikus, gainera 
* Txinako etniak

## Kanpo estekak 
*  De'ang etniari buruzko informazioa Txinako Herri Errepublikako gobernuaren webgunean.
566 Stereoskopia

**566 Stereoskopia**, asteroide gerrikoan aurkitutako 566. asteroidearen izena da. 1905eko maiatzak 28an aurkitu zuen Paul Götz astronomo alemaniarrak Heidelbergeko behatokitik. Bere behin-behineko izendapen zientifikoa, **1905 QO** zen. C motako asteroide bat da, ziuraski karbonoz osatua dagoena.

## Kanpo estekak
Bonan etnia

**Bonan ** etnia (txineraz: 保安族; pinyineraz: bǎoān zú), Txinako Herri Errepublikan bizi diren 56 talde etnikoetako bat da.

Azken erroldaren arabera, Bonan etniako 16.505 pertsona bizi ziren Txinan, batez ere, Txina erdialdeko Gansu eta Qinghai probintzietan.

Dongxiang eta Mongoliar etniako kideekin erlazionaturik daude.

## Erlijioa 
Bonan etniako kideek islam eta budismoa praktikatzen dute.

## Ikus, gainera 
* Txinako etniak

## Kanpo estekak 
*  Bonan etniari buruzko informazioa Txinako Herri Errepublikako gobernuaren webgunean.
Oroqen etnia

**Oroqen etnia** () iparraldeko Txinako talde etnikoa da. Txinako Herri Errepublikan aitorturik dauden 56 talde etnikoetako bat da.

Azken erroldaren arabera, Oroqen etniako 8.196 pertsona bizi ziren Txinan, batez ere, Txina iparraldeko Barne Mongolia eta Heilongjiang probintzietan.

Evenkekin eta Tungus motako beste etniekin erlazionaturik daude.

## Erlijioa 
Oroqen etniako kideek xamanismo eta budismoa praktikatzen dute.

## Ikus, gainera 
* Txinako etniak

## Kanpo estekak 
*  Oroqen fundazioaren webgunea.
Yugur etnia

thumb|Yugur familia bat Lanzhoun, Gansu, 1944.
**Yugur** etnia (txinera sinplifikatuaz: 裕固族; txinera tradizionalaz: 裕固族; pinyineraz: Yùgù Zú), Txinako Herri Errepublikan bizi diren 56 talde etnikoetako bat da, askotan "uygur hori" ere deituak.

Azken erroldaren arabera, etnia horretako 13.719 pertsona bizi ziren Txinan, batez ere Txina erdialdeko Gansun.

Mongoliar motako etnietako kideekin lotuta daude.

## Hizkuntza 
Yugur hizkuntzak bi aldaera ditu, ekialdekoa eta mendebaldekoa.

## Erlijioa 
Yugur etniako kideek xamanismoa eta tibetar budismoa praktikatzen dute.

## Ikus, gainera 
* Txinako etniak

## Kanpo estekak 
* Yugur etniaren berezko hizkuntzan idatzitako testuak.
570 Kythera

**570 Kythera**, asteroide gerrikoan aurkitutako 570. asteroidearen izena da. 1905eko uztailak 30ean aurkitu zuen Max Wolf astronomo alemaniarrak Heidelbergeko behatokitik. Bere behin-behineko izendapen zientifikoa, **1905 QX** zen.

## Kanpo estekak
Monpa etnia

**Monpa** edo Menba etnia (; ; ), Txinako Herri Errepublikan bizi diren 56 talde etnikoetako bat da.

Azken erroldaren arabera, Monpa etniako 8.923 pertsona bizi ziren Txinan, batez ere, Txina hego-mendebaldeko Tibet eskualde autonomoan. Txinaz gain, Bhutan eta Indiako Arunachal Pradesh probintzian ere bizi dira.

Tibetar etniako kideekin erlazionaturik daude.

## Erlijioa 
Monpa etniako kideek tibetar budismoa praktikatzen dute.

## Ikus, gainera 
* Txinako etniak

## Kanpo estekak
571 Dulcinea

**571 Dulcinea**, asteroide gerrikoan aurkitutako 571. asteroidearen izena da. 1905eko irailak 4an aurkitu zuen Paul Götz astronomo alemaniarrak Heidelbergeko behatokitik. Bere behin-behineko izendapen zientifikoa, **1905 QZ** zen. Bere izena, Miguel de Cervantes lanik ezagunena den Kixotean agertzen den Dulcinea Tobosokoagatik jasotzen du, Kixotek maite zuen neska, benetako izena, Aldonza Lorenzo zuena.

## Kanpo estekak
Patxi Ganborena

**Francisco Ganborena Hernandorena** (Irun, 1901eko martxoaren 14a - Donostia, 1982ko uztailaren 30a) euskal herritar futbolari eta entrenatzailea izan zen.

## Biografia 
Bere herriko taldean hasi eta bukatu zuen bere karrera.

Espainiako futbol selekzio nazionalarekin 20 partidutan izan zen internazional jokalari bezala. Gainera, 1924 eta 1928ko Olinpiar Jokoetan aritu zen.

Gerra Zibilaren ondoren entrenatzaile bilakatu zen: Hercules CF, Deportivo Alavés, Real Zaragoza, Real Sociedad, Real Oviedo eta Real Jaén taldeetan izan zen.

## Taldeak 
## Palmaresa 
## Erreferentziak
Nanai etnia

**Nanai** edo **Hezhen** etnia (, ), Txinako Herri Errepublikan bizi diren 56 talde etnikoetako bat da. Txinan Hezhen etnia deitzen zaio.

Azken erroldaren arabera, Nanai etniako 4.640 pertsona bizi ziren Txinan, batez ere, Txina iparraldeko Heilongjiang probintzian. Txinaz gain, Errusian ere bizi dira.

## Erlijioa 
Nanai etniako kideek shamanismoa eta budismoa praktikatzen dute.

## Ikus, gainera 
* Txinako etniak

## Kanpo estekak 
*  Nanai etniari buruzko informazioa.
*  Nanai etniako umeak Ingelesezko Wikipedian.
Payola (Berri Txarrak taldearen diskoa)

***Payola*** Berri Txarrak rock talde nafarraren seigarren diskoa da. 2009ko irailaren 14an argitaratu zen.

Mikel Lopez "Rubio" baxujoleak, 2008ko maiatzaren 29an taldea utziko zuela adierazi zuen, "arrazoi pertsonalengatik". Bere ordez, David González bizkaitarra sartu zen taldean, PiL.T. talde entzutetsuaren azkenengo urteetan. Diskoa bera, Steve Albini ingeniari amerikarrarekin grabatu eta nahastu zuten, Chicagoko Electrical Audio estudioan. Beste behin ere, Rise Against taldeko Tim McIlrath abeslariak bere laguntzatxoa eskaini du disko honetan, nahiz eta ez izan *Denak ez du balio* abesti ezagunean bezain kolaborazio pisuzkoa.

Seigarren disko honen izena, "Payola" hitzetik hartua da, hau da, talde batek eskupekoa ematea irratiko esatariei, bertan abesti hori beste batzuen gainetik jar dezaten.

Bestalde, Maravillas abestia, Maravillas Lamberto nafar neska gazteari eginiko abestia da. Maravillas Larraga herrian jaio eta bizi izan zen, harik eta Espainiako Gerra Zibilean aita atxilotu zuten arte; aita bakarrik utzi nahi ez zuela eta, Maravillas ere atxilotu zuten, bai eta bortxatu ondoren erail ere.

## Abestien zerrenda 

1.
Folklore
2:55

2.
Gure Dekadentziaren Onenean
2:28

3.
Maravillas
3:45

4.
Dortoken Mendean
5:22

5.
Achtung!!!
2:27

6.
Payola
3:07

7.
Paperezkoa
3:30

8.
Etorkizuneko Aurrekari Guztiak
4:28

9.
Hasi Ta Bukatu
3:15

10.
Arren, Darwish
4:36

11.
Jainko Ateoa
5:24

## Erreferentziak 
## Ikus, gainera 
* Maravillas Lamberto
* Min hau
* Oreka (Berri Txarrak)
* *Katedral bat*

## Kanpo estekak 
* «Payola» diskoa euskal musikako badok.eus&#x20;atarian
Dulcinea Tobosokoa

**Dulcinea Tobosokoa**, Miguel de Cervantesen lanik ezagunena den Kixoteko pertsonaia bat da.

On Kixote, eleberriko protagonista nagusia, abenturen bila irtetea erabakitzen duen zaldun kapare bat da. Tradizioak dioenez, zaldun noble orok, ezkutari bat eta bere garaipenak eskainiko dizkion dama bat bihotzean izan behar ditu. "*Uste denez, bera bizi zen tokitik gertu, itxura oneko neska nekazari bat zegoen, nortaz, garai batean, maiteminduta egon zen, ulertzen denez, neskak horren berri sekula jakin ez zuen arren. Aldonza Lorenzo deitzen zen, eta ongi iruditu zitzaion neska honi bere pentsamenduetako andere titulua ematea, eta, bereaz nahiko bat zetorren izen bat bilatuz eta printzesa eta andere handi batenaren kutsua izango zuena, "Dulcinea Tobosokoa" deitu zuen, El Tobosokoa baitzen, bere ustez, musikaz beteriko izena eta oso esanguratsua, bere buruari eta bere gauzei jarri zizkien gainontzekoak bezala*" (Lehen zatiko I. Atala). Izen hau sortzeko, Cervantes, ziuraski, Antonio de Lofraso olerkari eta militar sardiniarraren Los diez libros de Fortuna de Amor artzai eleberriko Dulcineo eta Dulcina artzaien izenetan inspiratu zen.

Eleberrian zehar, On Kixotek, Dulcinea, gazte *bertutetsu, La Manchako enperatriza, edertasun paregabekoa...*, gainontzekoan, soilik bere irudimenean existitzen dena. Cervantesen eleberriko akzioan, sekula ez da benetako Aldonza Lorenzo agertzen, Dulcinea Tobosokoaren irudia, On Kixoteren zaldun bizitzarako funtsezkoa den arren. Neska nekazari hau, ordea, bai agertzen da Kixotearen frantziar jarraipen batzuetan eta José Camón Aznarren El pastor Quijótiz lanean.

Pertsonaia hau, beste batzuen artean, Sophia Lorenek, Joan Dienerrek, Hollis Resnikek eta Vanessa Williamsek antzeztu dute.

## Kanpo estekak
Sublimazio

[thumb|[Iodo|Iodoa, sublimatzen.]]

**Sublimazioa** edo **sublimatzea** egoera likidotik pasa gabe solidotik gasera igarotzean datzan materiaren egoera aldaketa da. Alderantzizko prozesua ere berdin izenda daiteke, hau da, gas-egoeratik solidora igarotzen dena; baina kasu horietan, zuzenagoa da **alderantzizko sublimazioa** erabiltzea.

Sublimazioa gertatzeko substantzia solidoaren molekulak energia handiarekin bibratzen hasten dira, kohesio indarrak gainditu eta gas-egoerara trantsizioa burutzen du. Alderantzizko kasuan, gas-egoeran dauden molekulek talka egiten dute egoera solidora igarotzeko.

Egoera-aldaketa horiek tenperatura eta presio aldaketei esker lor daitezke. Hori hobeto ikusten da fase-diagrama erabiliz.

Sublimazioa liofilizazioan erabilgarria da elikagai eta sendagai liofilizatuak lortzeko.

## Adibideak 
thumb|Izotz lehorra airean sublimatzen

### Karbono dioxidoa 
Karbono dioxido solidoak (izotz lehorra) leku guztietan sublimatzen da puntu hirukoitzaren azpitik dagoen lerroan, adibidez, 1atm-ko presioan –78,5 ºC-tik gora.

### Ura 
thumb|Uraren fase-diagrama, log-lin grafiko gisa, 1 Pa-tik 1 TPa-ra bitarteko presioarekin eta 0 K-tik 660 K-ra bitarteko tenperaturarekinElurra eta izotza gradualki sublimatzen dira solido-likido mugaren (fusio-puntua) azpiko tenperaturetan (oro har, 0 °C), eta presio partzialetan 612 Pa-ko (0,00604 atm) puntu hirukoitzeko presioaren azpitik, abiadura txikian.

Fenomenoen sekuentzia horren bidez, lurrazaleko ura lurrun gisa atmosferara igarotzen da, eta bere fase likido eta solidoetara itzultzen da prezipitazio mota ezberdinen bidez. Ura lurrun-egoerara pasatzen da, ez bakarrik zuzeneko lurruntzetik eta landare eta animalien transpiraziotik, baita sublimaziotik ere (ur solidotik ur-lurrunerako zuzeneko igarobidea). 

## Purifikazioa sublimazio bidez 
thumb|Hutseko sublimazio bidezko purifikazioaren ondorengo ferrozeno-kristalak
Kimikariek konposatuak purifikatzeko erabiltzen duten teknika da. Solido bat sublimazio aparatu batean jarri ohi da, eta hutsean berotzen da. Presio murriztuaren menpean, solidoa lurrundu egiten da eta konposatu purifikatu gisa kondentsatzen da hoztutako gainazal batean  (hatz hotza), eta ezpurutasun-hondakin ez-lurrunkor bat uzten du atzean. Berotzeari utzi eta hutsa kendutakoan, konposatu purifikatua bildu daiteke hozte-gainazaletik. 
thumb|Fase-aldaketa eskema

## Materiaren fase-trantsizioen taula 
## Kanpo estekak
José Camón Aznar

**José Camón Aznar** (Zaragoza, Espainia, 1898ko urriaren 5a - Madril, Espainia, 1979ko maiatzaren 14a) katedraduna, historialaria, idazlea eta pentsalaria izan zen.

Zuzenbidean lizentziatua Zaragozako Unibertsitatean, abokatu bezala sekula aritu ez zen arren, bere aitak hala agindu ziolako zuzenbide ikasketak amaitu ondoren, filosofia eta letren lizentziatura hasi zuen. Filosofia eta Letretan doktoretza lortu eta Literaturaren eta Arteen Teoriaren katedra lortu zuen Salamancako Unibertsitatean 1924an. Salamancan eman zituen urte horietan, Alderdi Erradikalarekin oso lotua egon zen, baita Miguel de Unamunorekin ere, arrazoi honegatik, Gerra Zibilaren ondoren, katedra galdu zuelarik. 1939tik, Artearen Historiaren eskolak eman zituen Zaragozako Unibertsitatean. 1942an, oposizio-lehiaketa bidez, Erdi Aroko Artearen Historiaren katedra lortu zuen Madrilgo Unibertsitatean, unibertsitate honetako Filosofia eta Letren fakultateko dekano eta, ondoren, ohorezko dekano izan zelarik.

San Fernandoko Arte Ederren Errege Akademiako, Historiako Errege Akademiako eta Zientzia Moral eta Politikoen Errege Akademiako zenbakizko kidea izan zen, Zaragozako Arte Ederren Errege Akademiako ohorezko kidea eta beste horrenbeste Lisboakoarekin, San Carlos Valentziakoarekin, San Jurgi Bartzelonakoarekin eta Hispanoamerikako beste ugarirekin. Lazaro Galdiano Museoaren fundazioko zuzendaria, Ikerketa Zientifikoen Kontseilu Nagusiko kontseilaria, Arte Kritikarien Elkarte Nazionalaren Presidentea, Pradoko Museoaren Patronatuko, Arkeologia Museo Nazionaleko, Madrilgo Arte Garaikideko Museoko eta Segoviako Alkazarreko Museoko kidea. Joan Karlos I.a Espainiakoaren ikasketak zuzendu behar zituen batzordeko kidea. Zaragozako Seme Kuttun eta Merituzkoa.

Ikerketa Zientifikoen Kontseilu Nagusiko *Revista de Ideas Estéticas* izeneko aldizkaria zuzendu eta Lazaro Galdiano Museoko *Goya* argitalpenaren fundatzailea izan zen.

Camón Aznarrek literatura ekoizpen ugaria izan zuen. Haren lanen artean, aipagarriak dira *Dios en San Pablo*, El pastor Quijótiz eleberria, eta *Hitler*, *Lutero*, *Ariadna*, *El Cid, personaje mozárabe*, *El ser en el espíritu* eta *Filosofía del Arte*.

Bere Arte eta Estetika argitalpenei dagokienez, honako hauek aurki daitezke: "El arte desde su esencia", "El escultor Juan de Ancheta", "La Arquitecutra plateresca", "Domenico Greco", "Picasso y el Cubismo", "La Arquitectura y la Orfebrería en el siglo XVI", "Pintura medieval en España", "Velázquez", "La pintura española en el siglo XVI", "Miguel Ángel", "La pintura española en el siglo XVII", "Juan de Echebarría", "Berruguete", "Goya". Baita kontaezinbeste egunkari artikulu, erakusketa katalogo, lan literarioen, filosofikoen eta artistikoen hitzaurreak ere. Iruzkinak eta kritikak, espainiar artista garaikide ia guztiei, liburu aipamenak, etab...

Bere bizitza osoan zehar, lan artistiko eta literarioen bilduma garrantzitsu bat sortuz joan zen. Ondare hori guztia Aragoiko herriari eman zion. Ondare horrekin sortu zen Camón Aznar Humanitateen Institutu eta Museoa, gaur egun Ibercajaren Gizarte Ekintzak kudeatua.
Madrilgo Unibertsitatea

**Madrilgo Unibertsitatea** edo **Unibertsitate Zentrala**, Alcalá de Henaresko Unibertsitateak hartu zituen izenak izan ziren, XIX. mendearen erdialdean Madrilera eramana izan zenean. Maria Kristina Borboikoa Erregina Erregeordeak, 1836ko urriaren 29an emandako Errege Aginduaren bidez, unibertsitatea Alcalá de Henaresetik kendu eta Madrilera eramatea agindu zuen. Hiriburuan, Unibertsitatea Literarioa, lehenik, eta 1851n, *Unibertsitate Zentral* deitua izan zen.

Unibertsitate Zentralak, bere jatorria, Antzinako Erregimeneko unibertsitateetan, irakaskuntza tradizionalei amaiera eman nahi zien mentalitate berritzaile liberalean du. Lehen une batean, Nobleen Seminarioko eraikinean ezartzen da, Princesa Kalean, ondoren, San Bernardo kaleko Salestar berrien Komentura pasa zelarik. 1842an, Jesuiten Antzinako Nobiziatua berresten da Madrilgo Unibertsitate Zentralaren behin betiko finkapen bezala. Eraikin honetan, gaur egun, Espainiako Institutua dago, Errege Akademiak biltzen dituen organismoa. Nobiziatua, Unibertsitate Zentral bezala egokitzeko lehen proiektua, Frantzisko Xabier Marietegirena da. Hau hil ondoren, Narciso Pascual Colomerrengatik ordezkatu zen, Paraninfoa eraiki zuena, 1852an eraikia jesuiten antzinako elizaren harresiak probestuz.

Moyano Legea onartu zenetik, 1857an, unibertsitate hau izan zen doktore titulua emateko baimena zuen bakarra Espainian, 1954an, ahalmen hau, Salamancako Unibertsitateari eman zitzaion arte, bere zazpigarren mendeurrena ospatu ondoren, eta, hortik aurrera, garaiko gainontzeko espainiar unibertsitateei. 1973an, unibertsitate honetako Erdi Mailako eta Goi Mailako Arkitektura eta Ingeniaritza Eskola Teknikoak, Defentsa, Industria eta Lan Publikoen ministerioen mende zeuden beste goi zentro batzuekin batera, Madrilgo Unibertsitate Politeknikoa sortzeko elkartu ziren.

Alcalá de Henaresko Unibertsitatearen ondorengo bezala, modu ofiziotsuan, Madrilgo Complutense Unibertsitatea izena eman zitzaion, eta, legez beranduago, 1968an Madrilgo Unibertsitate Autonomoa sortu zenean.

## Kanpo estekak
Chongqingeko portua

**Chongqingeko portua** (txinera sinplifikatuz: 重庆港; txinera tradizionalez:
重慶港), Txinako Herri Errepublikako Chongqing udaltasunean dagoen azpiegitura da. Portua Yangtze ibaiaren gune zehatz batzuetan hedatzen da eta Txinako Herri Errepublikako ibai-porturik handiena da, itsasotik ehundaka kilometrora.

## Jiulongpoko kaia 
Jiulongpoko kaia, Chongqingeko Jiulongpo Barrutiaaren ekialdean dagoen kaia da. Betidanik mota desberdineko lehengaiak kargatzeko erabili bada ere, gaur egungo erabilera nagusia kontainerren garraioa da. 750 metro luze baino gehiago den kaiak urtero 50.000 TEU inguru hartzeko ahalmena dauka.

Portua, hiriko gune estrategikoan dago, trenbide geltoki garrantzitsu baten ondoan. Inguruko probintzietako merkatugai asko, trenbidez heltzen dira Chongqingera ondoren Jiulongpoko portuan itsasontzi bidez Yangtze ibaiaren behekaldeko hirietara eramateko.

## Chaotianmen 
Chongqingeko portu zaharra da, hirira sartzeko antzinako atea zegoen gunean kokatua. Yuzhong Barrutiaren ekialdeko muturrean hasi eta penintsularen hego-ekialdean zehar hedatzen da. Bertan, etengabeak dira bidaiari ontzien joan-etorriak.

## Dadukouko kaia 
Izen bereko Chongqingeko barrutian kokatua, Dadukouko kaian, ikatza eta altzairua kargatzen dira, eta ibaiaren ondoan, hainbat siderurgia lantegi daude.

## Yangba Tancun 
Chongqing udaltasuneko kairik berriena da, eraikuntza lanak 2004ean hasi eta proiektuaren lehen zatia 2006an zabaldu zen. Jiangbei Barrutiaren ipar-ekialdean dagoen portuaren zati honen lehen fasean 250 metroko kaia zabaldu zen, kontainerrak kargatzeko hiru garabia daude. Aldi berean sei itsasontzi hartzeko tokia dago kaian. Kaiaren ondoan, kontainerrak gordetzeko 80.000 metro koadroko gune logistikoa dago.

Bigarren fasearen eraikuntza 2007an hasi zen, eta ekialderantz doan kaiaren luzapena eraikitzen hasi ziren. Kai honek 300 metro gehiago izango ditu.

## Foeryan 
2008ko abenduaren 25ean Chongqing hegoaldeko Banan Barrutian Foeryan izeneko portua inauguratu zuten.

## Erreferentziak 
## Kanpo estekak 
*  Chongqingeko portuaren webgune ofiziala.
*  Chaotianmeni buruzko informazioa.
*  Jiulongpo kaiaren inaugurazioari buruzko albistea.
Narciso Pascual Colomer

**Narciso Pascual Colomer** (Madril, 1808-Lisboa, 1870eko ekainaren 15a), arkitekto espainiar bat izan zen.

## Biografia 
Lehen eta bigarren hezkuntzako ikasketak Valentzian egin ondoren, Madrilera joan zen. Espainiako hiriburuan, gorteko arkitekto bihurtu zen, Isabel II.a Espainiakoaren arkitektorik nabarmenena izatera iritsiz, eta, ondorioz, baita hiri osokoa ere. Madrilgo Arkitektura Goi Eskola Teknikoa zuzendu zuen lehen arkitektoa izan zela nabarmendu behar da, irakaskuntza lan hau, Madrilen eraikinak diseinatzeko lanarekin uztartuz, egoitza politiko bezala oso garrantzitsuak izan direnak eta oraindik ere hala direnak. Honi dagokionez, Espainiako Kongresuaren eraikina aipatu behar da (1842-1850), baita Vista Alegre jauregia edo Salamancako Markesaren jauregia (1845-1858), beste eraikin garrantzitsu batzuen artean. Beste alde batetik, beharrezkoa da arkitekto lanaz gain, eta honekin oso lotua dagoena, zaharberritzailearena ere bazuela, Madrilgo Unibertsitate Zentralerako proiektatu zuena nabarmenduz.

Baina, inongo zalantzarik gabe, bere lanik ezagun eta bereizgarriena, Espainiako Kongresuaren eraikina da, oinplano axial eta simetrikozko egituraduna, honen barruan, ekitaldien gela kokatua dagoelarik, ferra forman antolatua geratu zena eta gangak estalia, hau, Carlos Luis de Ribera y Feve margolariak apaindu zuelarik bere margoekin. Bere fatxada nagusi bikaina, hiru solairu eta hiru gorputzetan egituratua dago, hauen gainean, irtetzen den erdiko arkupe bat kokatua dagoelarik, hexastilo korintiar motakoa, hau, aldi berean, gai alegorikozko tinpanoa duen frontoi batek amaitzen duelarik, non Espainia pertsonifikatua agertzen den, jainkosa bat bezala eta konstituzioa eramanez.

Bere hirigile arloari dagokionez, berea da Madrilgo Errege Jauregiaren hurbileneko inguruaren antolamendua. Isabel II.a Espainiakoa erreginaren ekimenez, Orienteko Plazaren behin betiko trazatua diseinatu zuen, aipaturiko eraikinaren ekialdeko fatxadaren ondoan hedatzen dena. Jauregiaren hegoaldean kokatutako Plaza de la Armeríaren eta jauregiaren mendebaldean kokatuta dauden Campo del Moroko lorategien proiektuak ere, berak egin zituen.
Lv Zijian

**Lv Zijian** (txineraz: 呂紫劍), (Yichang, Hubei, 1893ko urriaren 15a - 2012ko otsailaren 20a), arte martzialetan aditua eta aldi batez Txinako Herri Errepublikako gizonik zaharrena izan zen. 118 urte eta 128 egun zituela hil zen.

2007ko urtarrilaren 24tik hil arte, Txinako eta munduko gizonik zaharrena izan zen; eta, 2009ko urtarrilaren 2tik, munduko pertsonarik adintsuena.
Salamancako Markesaren jauregia

**Salamancako Markesaren jauregia**, Madrilgo Recoletos pasealekuako 10. zenbakian kokatua dago.

Recoletosen ingurua, Ramón Mesonero Romanosek 1846an bultzatutako erreforma plan baten ondorioz, Isabel II.aren erregealdiko Madrilgo familia aberatsek gehien eskatutako eremuetako bat bihurtu zen.

Eraikina, 1846 eta 1855 bitartean eraiki zuen Narciso Pascual Colomerrek, Carrera de San Jerónimon Espainiako Kongresuaren eraikina eraikitzeko lehiaketa irabazi zuelako ospetsu bihurtu zena. Narcisoren proiektu gehienak, elizaren antzinako orube desamortizatuen gainean eraiki ziren arren, kasu honetan, Montealegreko Markesen baratzaren zati batean eraiki zen.

Eraikina, solairu baxu eta nagusi batekin pentsatu zen, eta Madrilgo dotoreena bezala hartua izan zen, Recoletos ingurua edertzen lagundu zuelarik.

1860ko hamarkadaren amaieran, arazo ekonomikoen ondorioz, Markesak, jauregia saltzea beste erremediorik ez zuen izan, Recoletos ingurua utzi ez zuen arren, Ucedako Dukearen antzinako jauregira joan baitzen, gertu dagoen Plaza de la Monedan.

XIX. mendearen amaieran, jauregia, Banku Hipotekarioak erosi zuen, eta, gaur egun, BBVArena da.

## Kanpo estekak
Segoviako Alkazarra

**Segoviako Alkazarra** () Espainiako Segovia hiriko monumenturik nabarmenetako bat da, Eresma eta Clamores ibaiak elkartzen diren tokian dagoen muino baten gainean altxatzen dena.

XII. mendea eta XVI. mendearen artean eraikia, askotan zaharberritu eta handitu zen, ziur asko Alfontso X.a Gaztela eta Leongoaren erregealditik Filipe II.a Espainiakoaren erregealdira arte. Azken honi zor zaio alkazarrak duen egungo itxura. Bere "silueta"k, bakarra egiten du Espainiako gazteluen artean.

Erdi Aroan, bere segurtasunagatik eta ehiza-lekuetatik gertu egoteagatik, alkazarra, Gaztelako erregeen egoitzarik gogokoenetako bat bihurtu zen, bereziki Alfontso X.arena. Askotan bizi izan ziren erregeak bertan, eta, XV. mendean, jauregi-gaztelurik aberatsenetako bat izan zen.

Gotorlekua, ondoren, Estatu presondegia izan zen 1762an Karlos II.a Espainiakoak, Segovian, bere egoitza alkazarrean izan zuen Artileria Errege Kolegioa fundatu zuen arte. 1862an, sute batek, gela nobleen sabai aberatsak suntsitu zituen, ondoren, grabatuen existentziari esker, leialki berregin ahal izan zirenak.

1931n, monumentu historiko-artistiko izendatua izan zen. 1953an, alkazarreko patronatua sortu zen, alkazarraren barnean bisita daitekeen museoaren arduraduna dena.

## Deskribapena 
Gazteluaren banaketa, bi gunetan artikulatzen da:

* kanpoaldekoa, patio herrerar batekin, lubakiarekin, zubi altxagarriarekin eta omenaldiaren dorrearekin
* barneko dependentziak, hauen artean, kapera bat eta zenbait gela noble (Tronuaren, Galeraren, Pinaburuen, Erregeen... gelak) gaur egun bisita daitezkeenak.

Bere oinplanoa, oso irregularra da, eta eraikina dagoen muinoari egokitzen da. Omenaldiaren dorre ederra nabarmentzen da, lauki formakoa lau dorrerekin, kanoi zorrotzeko gela estalia eta leihozulo sortuekin. Joan II.a Gaztelakoak altxa zuen, eta, hasiera batean, arma gela bezala erabili zen.

Barnealdean, gela eta estantziak, luxu eta edertasun handiz apaindu zituzten margolari eta artista mudejarrek. Gaur egun, bertan, Arma Museo bat eta Artxibategi Militar bat daude.

## Kanpo estekak 
* Segoviako alkazarraren patronatua
* Alkazarraren deskribapena
Shanghai Pudong nazioarteko aireportua

**Shanghai Pudong Nazioarteko Aireportua** (), , Shanghai hiriko aireportu nagusia da, eta Pudong Barrutian dago. 2011n 41.447.730 bidaiarik erabili zuten.

Hiriaren erdigunetik 30 bat kilometrora dago eta aireportua eta Longyang kalearen arteko distantzia zazpi minututan egiten duen 430 km/h abiadura hartzen duen Shanghai Maglev trena eraiki zuten 2004ean.

## Argazkiak 

Fitxategi:Shanghai Pudong International Airport 1.jpg|Aireportuaren kanpoaldea
Fitxategi:Air New Zealand 777 in Shanghai.JPG|Air New Zealand konpainiaren Boeing 777 hegazkina.
Fitxategi:Shanghai Pudong International Terminal Night.JPG|Nazioarteko hegaldien terminala.
Fitxategi:Shanghai Pudong International Airport Interior.jpg|Lehen terminala.

## Maglev trena 
**Shanghaiko Maglev trena** edo "Shanghai Transrapid" (txineraz: 上海磁浮示范运营线; Shànghǎi Cífú Shìfàn Yùnyíng Xiàn), erabilera publikoko abiadura handiko lehen Maglev tren linea da.

2002. urtean mugitzeko lebitazio magnetikoa erabiltzen duen munduko lehen trena zabaldu zen Shanghai Pudong Nazioarteko Aireportua eta Longyang kalean dagoen tren geltokiaren artean. 30 kilometroko ibilbidea 7 minutu eta 21 segundotan egiten du trenak, eta 431 kilometro orduko abiadura lortzen du.

## Estatistikak 

## Hegaldiak 
thumb|900px|erdian|Aireportuak dituen nazioarteko hegaldien mapa.

## Ikus, gainera 
* Shanghai Hongqiao Nazioarteko Aireportua
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera
* Munduko aireporturik erabilienak bidaiarien arabera

## Erreferentziak 
## Kanpo estekak 
*  Shanghai Pudong aireportuko argazkiak airliners.net webgunea.
Jino etnia

**Jino** etnia (txinera sinplifikatuz: 基诺族; txinera tradizionalez: 基諾族; pinyineraz: Jīnuò zú), Txinako Herri Errepublikan bizi diren 56 talde etnikoetako bat da.

Azken erroldaren arabera, Jino etniako 20.899 pertsona bizi ziren Txinan, batez ere, Txina hegoaldeko Yunnan probintziako Xishuangbanna hirian.

Bai eta Qiang etniako kideekin erlazionaturik daude.

## Erlijioa 
Jino etniako kideek budismoa eta animismoa praktikatzen dute.

## Ikus, gainera 
* Txinako etniak

## Kanpo estekak 
*  Jino etniari buruzko informazioa Txinako Herri Errepublikako gobernuaren webgunean.
572 Rebekka

**572 Rebekka**, asteroide gerrikoan aurkitutako 572. asteroidearen izena da. 1905eko irailak 19an aurkitu zuen Paul Götz astronomo alemaniarrak Heidelbergeko behatokitik. Asteroide honen behin-behineko izendapen zientifikoa, **1905 RB** zen.

## Kanpo estekak
Hong Kongeko nazioarteko aireportua

thumb|Airbus A330-200 (Air Seychelles) eta aireportuko kontrol dorrea
**Hong Kongeko Nazioarteko Aireportua** (txinera sinplifikatuz: 香港国际机场; txinera tradizionalez: 香港國際機場; pinyineraz: Xiānggǎng Guójì Jīchǎng), (NAGE: HKG, NAZE: VHHH), Hong Kong hiriko aireportu nagusia da, eta Chek Lap Kok barrutian dago.

1998an zabaldu zen, erdigunetik urruti egindako uharte artifizial batean, Kai Tak aireportu zaharra itxi eta gero. Gaur egun zama garraioan munduko bigarren aireporturik garrantzitsuena da, urtean 3.600.000 tona baino gehiago garraiatuz.

## Argazkiak 

Fitxategi:Hkia from lantau.JPG|Aireportuaren airetiko ikuspegia.
Fitxategi:HKIA Apron1.JPG|Aireportuaren kanpoko ikuspegia.
Fitxategi:Hong Kong Airport Inside.JPG|1. terminala
Fitxategi:Hong Kong International Airport (526352478).jpg|Kontrol dorrea eta China Airlines airelinearen hegazkina.
Fitxategi:Inside the Airport Control Tower.jpg|Aireportuko kontrol dorrearen barruko ikuspegia.

## Bidaiariak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera
* Kai Tak Aireportua
* Munduko aireporturik erabilienak bidaiarien arabera

## Erreferentziak 
## Kanpo estekak 
*   Aireportuaren webgune ofiziala.
Shenzhen Bao'an nazioarteko aireportua

'''Shenzhen Bao'an Nazioarteko Aireportua''' (txinera sinplifikatuz: 深圳宝安国际机场; txinera tradizionalez: 深圳寶安國際機場; pinyineraz: Shēnzhèn Bǎo'ān Guójì Jīchǎng), (NAGE: SZX, NAZE: ZGSZ), Shenzhen hiriko aireportu nagusia da, eta Bao'an Barrutian dago.

1991eko urriaren 12an zabaldu zen eta 2008ko datuen arabera, 21.400.509 bidaiari garraiatu zituen.

## Terminal berria eraikitzeko lanak 

Fitxategi:Shenzhen-airport-panorama.jpg|
Fitxategi:Shenzhen-airport-detail.JPG|
Fitxategi:Shenzhen-airport-concourse.JPG|
Fitxategi:Shenzhen-airport-terminal.JPG|

## Estatistikak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak 
## Kanpo estekak 
*  Aireportuaren webgune ofiziala.
Chengdu Shuangliu nazioarteko aireportua

**Chengdu Shuangliu Nazioarteko Aireportua** (txinera sinplifikatuz: 成都双流国际机场; txinera tradizionalez: 成都雙流國際機場; pinyineraz: Chéngdū Shuāngliú Guójì Jīchǎng), (NAGE: CTU, NAZE: ZUUU), Txinako Herri Errepublikako Sichuan probintziako Chengdu hiriko aireportu nagusia da, eta Shuangliu Konderrian dago, hiriaren erdigunetik 16 kilometro hegoaldera.

Aireportua 1938 zabaldu zen, baina 1950eko hamarkadaa arte ez zuen erabilera zibilik izan. 2008ko Sichuango lurrikararen ondorioz itxi egin behar izan zuten.

## Argazkiak 

Fitxategi:Shuangliuairport1.jpg|
Fitxategi:Airside Concourse C of CTU.jpg|
Fitxategi:Terminal 2 of CTU under construction.jpg|
Fitxategi:Transporting system of Chengdu Shuangliu International Airport.jpg|
Fitxategi:Elevator of CTU Terminal 2.jpg|

## Bidaiariak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak 
## Kanpo estekak 
*  Aireportuaren webgune ofiziala.
Kunming Wujiaba nazioarteko aireportua

**Kunming Wujiaba Nazioarteko Aireportua** (txineraz: 昆明巫家坝国际机场; pinyineraz: Kunming Wujiaba Guójì Jīchǎng), (NAGE: KMG, NAZE: ZPPP), Kunming hiriko aireportu nagusia izan zen 2012ra arte, eta 2008an 15 milioi bidaiari baino gehiagok erabili zuten.

1923an zabaldu zen eta ordutik hainbat aldiz berriztu eta handitu zen hegaldi pista. Hegoaldeko Asiako hegaldi asko bideratzeko erabiltzen zen Kunmingo aireportua.

2012ko ekainaren 28an Kunming Changshui nazioarteko aireportua zabaldu zenetik itxita dago.

## Argazkiak 

Fitxategi:In Front Of Wujiaba Airport.JPG|Terminaleko eraikin nagusia
Fitxategi:KUNMING2.jpg|Pista
Fitxategi:Zppp terminal.jpg|Kunming Wujiaba nazioarteko aireportua

## Estatistikak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak 
## Kanpo estekak 
*  Aireportuaren webgune ofiziala.
Solidotze

**Solidotzea** edo **zihatzea** egoera likidotik solidora igarotzean datzan materiaren egoera aldaketa da. Horretarako, normalean tenperaturaren jaitsiera beharrezkoa da. Alderantzizko prozesua urtzea da.

Likidoa solido bihurtzeko muga solidotik likidora igarotzeko erabiltzen den berdina da, urtze-puntua. Puntu hau elementu bakoitzarentzat espezifikoa da. Ezagutzen diren likido guztiak izoztu ahal izateko tenperatura behar adina jaistearekin nahikoa da. Helio likidoa aldiz salbuespena da, berau solido bilakatu nahi bada presioa jaistea ezinbestekoa baita.

Solido gehienak kristalizazio bidez solidotzen dira. Likido bat urtze-puntura heltzen denean, tenperatura konstante mantenduko da aldi batez, likido guztia solido bihurtu arte. Kristalizazioan bi gertaera jazotzen dira, alde batetik nukleazioa eta bestetik kristalen hazkuntza. Nukleazioan molekulak modu ordenatu eta trinkoan taldekatzen hasten dira eta ondoren, nukleo hauen hazkuntza ematen da kristalak agertuz.

Orokorrean, substantzia bat solidotik likidora igarotzean bere bolumena txikitu egiten da. Hala ere uraren kasuan alderantziz gertatzen da.

## Kanpo estekak
Hangzhou Xiaoshan nazioarteko aireportua

**Hangzhou Xiaoshan Nazioarteko Aireportua** (txinera sinplifikatuz: 杭州萧山国际机场; txinera tradizionalez: 杭州蕭山國際機場; pinyineraz: Hángzhōu Xiāoshān Guójì Jīchǎng), (NAGE: HGH, NAZE: ZSHC), Hangzhou hiriko aireportu nagusia da, eta Xiaoshan Barrutian dago.

Aireportua 2000ko abenduaren 30ean zabaldu zen hiru urte eta erdiko eraikuntza lanen ondoren.

## Estatistikak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak 
## Kanpo estekak 
*  Aireportuaren webgune ofiziala.
*  Aireportuaren argazkia Ingelesezko Wikipedian.
Oxintes

Greziar mitologian, **Oxintes**, Demofonteren semea (eta beraz, Teseoren biloba) eta Filisena, Atenasko hamairugarren errege mitikoa izan zen. Bi seme izan zituen: Afeidas eta Timoetes, hurrenez hurren, bere oinordekoak izan zirenak Atenaseko tronuan.

## Kanpo estekak
Xi'an Xianyang nazioarteko aireportua

'''Xi'an Xianyang Nazioarteko Aireportua''' (txinera sinplifikatuz: 西安咸阳国际机场; txinera tradizionalez: 西安咸陽國際機場; pinyineraz: Xī'ān Xiányáng Guójì Jīchǎng), (NAGE: XIY, NAZE: ZLXY), Xi'an hiriko aireportu nagusia da, eta 2008 11 milioi bidaiarik erabili zuten.

Xianyango aireportua 1991ean zabaldu zen, hiru urtez eraikitzen egon ondoren. Aurretik, Xi'ango aireportua Xi'an Xiguan Aireportua izan zen.

## Argazkiak 

Fitxategi:TayAnAirport1.jpg|
Fitxategi:TayAnAirport2.jpg|

## Estatistikak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera
* Xi'an Xiguan Aireportua

## Erreferentziak 
## Kanpo estekak 
*  Aireportuaren webgune ofiziala.
*  Aireportuaren argazkia Ingelesezko Wikipedian.
Xiamen Gaoqi nazioarteko aireportua

**Xiamen Gaoqi Nazioarteko Aireportua** (txinera sinplifikatuz: 厦门高崎国际机场; txinera tradizionalez: 廈門高崎國際機場; pinyineraz: Xiàmén Gāoqí Guójì Jīchǎng), (NAGE: XMN, NAZE: ZSAM), Xiamen hiriko aireportu nagusia da, eta 2008an 9 milioi bidaiarik erabili zuten.

Aireportuan Xiamen Airlines hegazkin konpainiaren egoitza nagusia dago.

## Argazkiak 

Fitxategi:ZSAM ControlTower.jpg|
Fitxategi:Aircraft at Xiamen Gaoqi International Airport.JPG|
Fitxategi:Xiamen Airlines B757 old paint at ZSAM.jpg|
Fitxategi:Xiamen Gaoqi Intl Airport.jpg|

## Estatistikak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak 
## Kanpo estekak 
*  Aireportuaren webgune ofiziala.
*  Aireportuaren argazkia Ingelesezko Wikipedian.
Wuhan Tianhe nazioarteko aireportua

**Wuhan Tianhe Nazioarteko Aireportua** (txinera sinplifikatuz: 武漢天河國際機場; txinera tradizionalez: 武汉天河国际机场; pinyineraz: Wǔhàn Tiānhé Guójì Jīchǎng), (NAGE: WUH, NAZE: ZHHH), Wuhan hiriko aireportu nagusia da, eta 2008an 9 milioi bidaiarik baino gehiago erabili zuten.

## Argazkiak 

Fitxategi:Wuhan Tianhe Airport 2.jpg|Bigarren terminala
Fitxategi:Wuhan airport 2.jpg|
Fitxategi:2 China Eastern.JPG|
Fitxategi:ChinaXinhuaAirlines.jpg|
Fitxategi:Wuhan Tianhe Airport Inside.jpg|

## Estatistikak 

## Ikus, gainera 
* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak 
## Kanpo estekak 
*  Aireportuaren webgune ofiziala.
Beru Lars

**Beru Lars**, Star Wars film sagako pertsonaia bat da, Anakin Skywalkerren anaiordea den Owen Larsen emaztea, eta, Padmé Amidala hil ondoren, honen bi seme-alaba bikietako bat zaintzeaz arduratu zena, Luke Skywalker zehazki, Obi-Wan Kenobik eman ondoren. Star Wars IV. Atala: Itxaropen Berria izeneko IV. atalean hil zen, tropa inperialen esku.

## Kanpo estekak
Filis

**Filis** (Phyllis), greziar mitologiako emakumezko pertsonaia bat da. Traziako errege Likurgoren alaba zen, eta Teseoren seme Demofonterekin ezkondu zen, hau Traziatik igarotzen ari zenean Troiako Gerraren ondoren etxera itzultzen ari zela. Demofonte, beharraren ondorioz Greziara deitua, etxera itzuli zen bere aitari laguntzeko, Filis utziz. Orduan, honek, bere senarrari, Reari sagaraturiko zerraldo bat bidali zion, berak, itzultzeko itxaropena ematen dionean irekitzeko eskatuz. Hemendik aurrera, istorioa aldatu egiten da.

Bertsio batean, Filisek bere buruaz beste egiten du zuhaitz batean urkatuz. Filis lurperatzen duten tokian, almendrondo bat hazten da, Demofonte itzultzean loratzen dena. Istorioaren bigarren bertsio batean, Demofontek zerraldoa irekitzen du, eta, istripuz, bere ezpataren gainean erortzen da. Istorio hau, nabarmenki posible agertzen da Ovidioren Heroides epopeia epistolarreko II. Liburuan, baita Kalimakoren lanetan ere.

*Bederatzi Bideak*, Filisen istoriotik datoz, esaten denez, bederatzi aldiz itzuliko dena ertzetara Demofonteren itzuleraren zain dagoela.

Filis, artzain eleberrian ere, oso ohiko pertsonaia da: neskatxa artzai xaloa, atsegina eta maitemindua. Urrezko Mendeko Lope de Vega idazle espainiarrak, Filisi buruzko ziklo bat idatzi zuen.

## Kanpo estekak
Josh Holloway

**Joshua Lee Holloway** (San Jose, Kalifornia, Estatu Batuak, 1969ko uztailaren 20a) aktore eta modelo estatubatuarra da. Lost telesail amerikarrean James Ford "Sawyer"-en papera egiteagatik egin zen ezagun.

## Biografia 
Josh Holloway Kalifornian jaio zen, baina hiru urte zituela Georgiara joan zen bizitzera bere familiarekin eta bertan hazi zen gazteagoak ziren bere lau anaiekin batera.

Georgiako Unibertsitatean ikasten hasi zen arren, ikasketak utzi eta modelo lanetan hastea erabaki zuen. Gerora, zineman eta telebistan hainbat paper eduki ditu, baina Lost telesailean antzezten duen Sawyer-en paperak eman dio ospea mundu mailan.

## Filmografia 
### Zinema 
* Cold Heart (2001)
* Moving August (2002)
* Mi amigo (2002)
* My Daughter's Tears (2002)
* Sabretooth (2002)
* Dr. Benny (2003)
* Just Yell Fire (2006)
* Whisper (2007)
* Stay Cool (2009)

### Telebista 
* Angel (1999, kapitulu 1)
* Walker, Texas Ranger (2001, kapitulu 1)
* CSI: Crime Scene Investigation (2003, kapitulu 1)
* The Lyon's Den (2003, kapitulu 1)
* Navy NCIS: Naval Criminal Investigative Service (2004, kapitulu 1)
* Good Girls Don't... (2004, kapitulu 1)
* Lost (2004-2010)
Jesús Larraza

**Jesús Larraza Renovales** (Basauri, 1903ko uztailaren 20a - Ugao, 1926ko maiatzaren 27a) euskal herritar futbolaria zen, Athleticen jokatu zuena.

1924an Olinpiar Jokoetan parte hartu zuen.

## Palmaresa 
* Errege Kopa 1 (1923)
* Bizkaiko Txapelketa (1922 eta 1923)

## Erreferentziak
José María Peña

**Anacleto José María Peña Salegi** (Areeta, 1895eko apirilaren 19a - 1988ko urtarrilaren 13a) euskal herritar futbolari eta atleta izan zen.

## Biografia 
Atletismon Espainiako txapelduna izan zen 400 eta 100 metro hesidunean, 1925 eta 1926an hain zuzen ere.

Futbolean Getxoko Arenasen hasi zen non 1919an Errege Kopa lortu zuen. Real Madridek 1926an fitxatu eta kontratu profesionala sinatu zuen. Bertan Liga bat lortu zuen.

1924an Olinpiar Jokoetan parte hartu zuen.

Futbola uztean Celta de Vigoren entrenatzailea izan zen.

## Erreferentziak 
## Kanpo estekak
Marcelino Agirrezabala

**Jorge Marcelino Agirrezabala Ibarbia** (Bilbo, 1902ko martxoaren 29a - 1975eko maiatzaren 31), ezizenez Txirri I.az ezaguna, euskal herritar futbolaria izan zen, Athleticen jokatu zuena.

Anaia zuen Ignacio, ezizenez Txirri II.az ezaguna, Athletic Clubeko jokalaria ere bazen.

1924an Olinpiar Jokoetan parte hartu zuen.

## Palmaresa 
* Errege Kopa 1 (1923)
* Bizkaiko Txapelketa (1920, 1921, 1923, 1924 eta 1927)

## Erreferentziak